সিনেমা নির্মাতাদের বড় সুযোগ দিচ্ছে সিনেব্রিজ! আবেদন অনলাইনে

ওয়েব ডেস্ক: পূর্ব ভারতের স্বাধীন চলচ্চিত্র নির্মাতাদের (Film Makers) জন্য এক খুলে যাচ্ছে এক নতুন দিগন্ত। আন্তর্জাতিক কলকাতা শর্ট ফিল্ম ফেস্টিভ্যাল (IKSFF) ২০২৬-এ প্রথমবার আত্মপ্রকাশ করতে চলেছে ‘সিনেব্রিজ’ (Cine Bridge)। এটি এমন এক ইন্ডাস্ট্রি মার্কেট প্ল্যাটফর্ম, যা স্বাধীন নির্মাতাদের স্বপ্নকে বাস্তব প্রোজেক্টে পরিণত করে তুলবে। ‘Submit, Pitch, Connect, Create’ — এই মন্ত্রেই এগোবে এই উদ্যোগ।

আগামী বছরের ২৪ জানুয়ারি, কলকাতার রোটারি সদনের অনুষ্ঠানে সিনেব্রিজের সিনেমা নির্মাতারা সরাসরি যুক্ত হবেন ওটিটি প্ল্যাটফর্ম, প্রযোজক, বিনিয়োগকারী এবং শীর্ষস্থানীয় প্রোডাকশন হাউসের প্রতিনিধিদের সঙ্গে। সেই কারণে এটিকে শুধুমাত্র একটি ইভেন্ট বলা ভুল হবে, বরং একটিকে টেকসই শিল্প-ইকোসিস্টেম বলাই শ্রেয়।

আরও পড়ুন: অসমাপ্ত প্রেমের গল্প, ফের একসঙ্গে পর্দায় অঞ্জন দত্ত -মমতা শঙ্কর

আন্তর্জাতিক কলকাতা শর্ট ফিল্ম ফেস্টিভ্যালের চেয়ারম্যান সৌরভ চক্রবর্তী বলেন, “আমরা দেখেছি, প্রতিভার ঘাটতি নেই। আসল সমস্যা হল, সুযোগের অভাব। ‘সিনেব্রিজ’ সেই শূন্যস্থানই পূরণ করবে। এই উদ্যোগ সিনেমাকে পৌঁছে দেবে মূল বাজারে।” ইতিমধ্যেই মুম্বইয়ের লিটিল ল্যাম্ব প্রোডাকশন, ইয়ন ফিল্মস সহ কলকাতার শীর্ষ প্রোডাকশন হাউস ও একাধিক ওটিটি প্ল্যাটফর্ম এউ উদ্যোগে অংশগ্রহণ নিশ্চিত করেছে।

কীভাবে ‘সিনেব্রিজ’-এর উদ্যোগে যোগ দেওয়ার জন্য আবেদন করবেন?

পূর্ব ভারতের যেকোনও স্বাধীন চলচ্চিত্র নির্মাতা ‘সিনেব্রিজ’-এর সঙ্গে জুড়ে থাকার জন্য আবেদন করতে পারবেন অনলাইনে। এর জন্য www.iksff.co.in/cinebridge সাইটে গিয়ে নির্ভুলভাবে সমস্ত তথ্য দিয়ে আবেদন জানাতে হবে। ইতিমধ্যে শুরু হয়েছে এই প্রক্রিয়া।

একনজরে IKSFF 2026-এর সময়সূচি

ফেস্টিভ্যাল: ২০–২৫ জানুয়ারি ২০২৬

অনলাইন স্ক্রিনিং: ২০–২৪ জানুয়ারি। দেখা যাবে efilmzone.com সাইটে।

স্থান: অ্যাডামাস ইউনিভার্সিটি, সিস্টার নিবেদিতা ইউনিভার্সিটি, রোটারি সদন ও অন্যান্য

সিনেব্রিজ ইন্ডাস্ট্রি প্ল্যাটফর্ম: ২৪ জানুয়ারি, রোটারি সদন

পুরষ্কার বিতরণী এবং সমাপ্তি অনুষ্ঠান: ২৫ জানুয়ারি, রোটারি সদন